Qvoniam vapor est ad modicum parens vita nostra,  non est agnitus qui reuersus sit ab inferis,  quia ad æterna incessanter tendimus, de æternis nos oportet attentius cogitare. Prima est igitur  ipsis succurrere, qui nos iam ad futurum seculum præcesserunt, vt optimam habeant repositam gratiam. Vnde quia de breuibus in Christo quiescentium minor quorundam fuit hactenus sollicitudo, statuimus, ut præcipue Cluniaci,  in cæteris locis nostris vbicunque frater decesserit, maior de ferendis breuibus habeatur diligentia,  omnimode defunctis debita persoluantur. Interim autem vsque ad sequens Capitulum pro supradicta negligentia, in vno quoq. mense vnum officium cum Missa celebretur vbique.